Source: https://sg-presov.edupage.org/text28/?
Timestamp: 2018-08-17 01:04:24+00:00
Document Index: 8254835

Matched Legal Cases: ['§ 72', '§ 93', '§ 74', '§ 88', '§89', '§ 6', '§ 7']

"Pre život, nie pre školu sa učíme."
Organizáciu maturitnej skúšky (MS) v školskom roku 2017/2018 upravuje zákon č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (§ 72 - § 93) a vyhláška č. 318/2008 Z.z. o ukončovaní štúdia na stredných školách v znení neskorších predpisov.
13. marec 2018 (utorok) SJL
14. marec 2018 (streda) ANJ
15. marec 2018 (štvrtok) MAT
Náhradný termín EČ a PFIČ MS sa uskutoční 10. až 13. apríla 2018. Opravný termín EČ a PFIČ MS sa uskutoční 4. až 8. septembra 2018.
Ústna forma internej časti MS (ÚFIČ MS) sa bude konať: od 21. mája 2018 do 25. mája 2018
Maturitné zadania ÚFIČ MS a úlohy v nich vychádzajú z platných cieľových požiadaviek na vedomosti a zručnosti maturantov pre príslušný predmet, ktoré sú zverejnené na stránke www.statpedu.sk
Zadania ÚFIČ MS sa nezverejňujú.
nastavenie času administrácie testov EČ MS z druhého vyučovacieho jazyka úroveň C1 – anglický jazyk zo 120 na 150 minút,
nastavenie času administrácie PFIČ MS z druhého vyučovacieho jazyka úroveň C1 – anglický jazyk zo 60 na 90 minút.
zo slovenského jazyka a literatúry z 90 na 100 minút
umožňuje žiakom konať dobrovoľnú MS nielen z EČ MS a IČ MS, ale aj z jednotlivých foriem IČ MS a to PFIČ alebo ÚFIČ MS, tiež z ich kombinácií (§ 74 odsek 7),
spresnenie ustanovení a umožnenie žiakom konať opravnú MS z predmetov, ktoré majú EČ a IČ MS pozostávajúcu z dvoch foriem (písomnej formy a ústnej formy) z tých častí alebo foriem, z ktorých žiak nesplnil požadované kritériá pre úspešné vykonanie MS z daného predmetu (§ 88 odseky 1a2),
spresnenie ustanovení a umožnenie opakovať žiakom nielen časť MS po jej prerušení, ale aj jej formu, to znamená, že napr. v rámci internej časti môže jednotlivo opakovať nielen PFIČ MS, ale aj ÚFIČ MS (§89 odseky 5 a 6).
zrušenie vyhlášky č. 319/2008 Z. z. o uznávaní náhrady maturitnej skúšky z cudzieho jazyka v znení neskorších predpisov.
Z legislatívnych noriem upravujúcich organizáciu MS ďalej vyplýva
žiak môže konať MS iba z vyučovacích predmetov (okrem výchovných), ktoré sú uvedené v učebnom pláne školy a v ktorých sa vzdelával,
MS zo všetkých maturitných predmetov, okrem cudzích jazykov, sa vykonáva na jednej úrovni,
žiaci bilingválnych stredných škôl vykonajú EČ, PFIČ a ÚFIČ MS z druhého vyučovacieho jazyka (anglický jazyk) na úrovni C1 jazykovej náročnosti Spoločného európskeho referenčného rámca pre jazyky (§ 6, odsek 9 a § 7, odsek 10 vyhlášky o ukončovaní štúdia na stredných školách v znení neskorších predpisov),
MS z cudzích jazykov sa vykonáva na dvoch úrovniach B1 a B2 podľa Spoločného európskeho referenčného rámca pre jazyky,
žiak gymnázia s vyučovacím jazykom slovenským si môže ďalší cudzí jazyk voliť ako ďalší voliteľný predmet (štvrtý) alebo ako dobrovoľný predmet. V oboch prípadoch vykoná iba ÚFIČ MS na úrovni B1 alebo B2 podľa vlastného výberu,
voliteľný predmet zo skupiny prírodovedných, spoločenskovedných alebo ostatných predmetov, pričom hodinová dotácia z tohto predmetu počas štúdia gymnázia musí byť aspoň 6 hodín, v čom môžu byť zahrnuté aj semináre alebo cvičenia rovnakého zamerania,
ďalší voliteľný predmet – akýkoľvek predmet zo skupín predmetov, v ktorom sa žiak vzdelával a je uvedený v učebnom pláne školy (okrem výchovných vyučovacích predmetov). Výber predmetu nie je podmienený hodinovou dotáciou a úrovňou.
Skupiny predmetov MS
skupina prírodovedných predmetov: biológia, fyzika, chémia, informatika, matematika
skupina spoločenskovedných predmetov: dejepis, geografia, občianska náuka
skupina ostatných predmetov: umenie a kultúra
skupina cudzích jazykov: španielsky jazyk, nemecký jazyk, ruský jazyk
Dobrovoľný predmet – žiak môže dobrovoľne konať MS aj z ďalších predmetov, ktoré sú súčasťou vzdelávacieho programu školy, v ktorých sa vzdelával. Z dobrovoľného predmetu môže vykonať aj len jej časť (len externú časť alebo len internú časť). V riadnom skúšobnom období môže žiak vykonať dobrovoľnú skúšku najviac z dvoch predmetov.
Školský koordinátor MS v školskom roku 2017/2018
PaedDr. Slavka Tejbusová